Z A P I S N I K
5. sjednice Vijeća Gradske četvrti Podsljeme,
održane 21. listopada 2021., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
Krešimir Kompesak, Pero Semren, Reana Senjković- Svrčić, Mirna Varga, Luka Maloča, Tihomir Milovac, Snježana  Punjek, Ana Večerin Novaković, Ivan Laco i Damir Pavlek.

NENAZOČNI ČLANOVI VIJEĆA:
Drago Boras – ispričao se


OSTALI NAZOČNI: Goran Rogić

Predsjedava: Krešimir Kompesak, predsjednik Vijeća.

Predsjednik konstatira da je prisutno 10 članova Vijeća, što znači da Vijeće može pravovaljano odlučivati, te otvara 5. sjednicu Vijeća Gradske četvrti Podsljeme.

	Bez rasprave, jednoglasno, Vijeće prihvaća tekst Zapisnika 4. sjednice Vijeća Gradske četvrti Podsljeme. Na prijedlog predsjednika Vijeće jednoglasno utvrđuje slijedeći:

DNEVNI RED:

		1. 
	Prijedlog zaključka o izmjeni Financijskog plana Gradske četvrti Podsljeme za 2021.
Predlagatelj: Krešimir Kompesak


	2. 
	Prijedlog zaključka o izmjeni Plana komunalnih aktivnosti Gradske četvrti Podsljeme za 2021.
Predlagatelj: Krešimir Kompesak


	3. 
	Prijedlog prioriteta za Program građenja i održavanja komunalne infrastrukture na području Grada Zagreba u 2022. godini. 
Predlagatelj: Krešimir Kompesak

	
	

	4. 
	Prijedlog zaključka o zaduživanju Grada Zagreba – davanje mišljenja
Predlagatelj: Gradonačelnik Grada Zagreba


	5. 
	Priprema prioriteta za Plan komunalnih aktivnosti Gradske četvrti Podsljeme za 2022. – rasprava
Predlagatelj: Krešimir Kompesak


	6. 
	Predlaganje kandidata za suce porotnike Općinskog kaznenog suda u Zagrebu – donošenje zaključka
Predlagatelj: Krešimir Kompesak


	7. 
	Pitanja, prijedlozi i razno



	


Ad 1. Prijedlog zaključka o izmjeni Financijskog plana Gradske četvrti Podsljeme za 2021.

Predsjednik Vijeća ističe kako smo dobili Prijedlog smanjenog Financijskog plana za ovu godinu, kao rezultat rebalansa Proračuna Grada Zagreba za 2021. ističe kako su sredstva za Plan komunalnih aktivnosti umanjena za 701.000,00 kn, a također su umanjeni i iznosi za „Naknade članovima Vijeća“ te „Ostale nespomenute rashode poslovanja“.
Ukratko objašnjava i ostale pozicije unutar samog Financijskog plana te njihovu svrhu i namjenu.
Nakon kraće rasprave, Vijeće jednoglasno donosi Zaključak o izmjeni Financijskog plana Gradske četvrti Podsljeme za 2021. Isti se nalazi u privitku ovog zapisnika.


Ad 2. Prijedlog zaključka o izmjeni Plana komunalnih aktivnosti Gradske četvrti Podsljeme za 2021.

[bookmark: _Hlk84945892]Predsjednik Vijeća ističe kako su sredstva za Plan umanjena za već spomenutih 701.000,00 kn te je potrebno prilagoditi i Plan komunalnih aktivnosti. Radi obustave javne nabave, mnoge akcije nisu ni pokrenute te su iz tog razloga izbačene iz ovogodišnjeg Plana.

Luka Maloča postavlja pitanje da li je potrebno dječje igralište kod info pulta Bliznec?
Predsjednik odgovara kako se gradnja navedenog čeka već dvije godine i sad je konačno došlo do realizacije te je mišljenja kako je svaki dječji parkić dobro došao.
Luka Maloča i dalje smatra kako navedeni parkić nije potreban u ovom trenutku.

Reana Senjković-Svrčić traži pojašnjenje stavke uređenje OŠ Šestine.
Predsjednik odgovara kako se radi o uređenju sanitarnih čvorova, a za iduću godinu ostaje projekt uređenje dvorane i pripadajućeg stepeništa.

Kako više nije bilo rasprave, Vijeće jednoglasno donosi Zaključak o izmjeni Plana komunalnih aktivnosti Gradske četvrti Podsljeme za 2021. Isti se nalazi u privitku ovog zapisnika.


Ad 3. Prijedlog prioriteta za Program građenja i održavanja komunalne infrastrukture na području Grada Zagreba u 2022.

[bookmark: _Hlk84946279]Predsjednik objašnjava kako se mnogi prioriteti vuku već godinama, a realizacija ide sporo. Nakon rasprave i prijedloga, Vijeće jednoglasno donosi zaključak da se uvrste slijedeći prioriteti:

Vezano za traženi popis prijedloga dostavljamo prioritete Gradske četvrti Podsljeme za Program građenja ili rekonstrukcije nerazvrstanih cesta te izvanredno održavanje nerazvrstanih cesta:

1. Trg sv. Šimuna (i pripadajuće spojne ulice) – rekonstrukcija Trga sv. Šimuna i pripadajućih spojnih ulica sa novim prometnim rješenjem. Projekt je financiralo Vijeće Gradske četvrti Podsljeme, u postupku je projekt izmjena i dopuna građevinske dozvole, procijenjena vrijednost oko 2,5 miliona kuna.
2. Ulica Dedići – izgradnja nogostupa
3. Podrebernica i Kalabarovo vrelo – rekonstrukcija ulica i prilaza školi
4. Bitorajska ulica – rekonstrukcija ulice s potpornim zidom i izgradnjom produžetka do Lovćenske ulice
5. Raskrižje Gračanska cesta-Bliznec – izgradnja kružnog toka
6. Markuševečka cesta, od Blizneca do ulice Klinovec – izvanredno održavanje kolnika sa rekonstrukcijom raskrižja sa ulicama Jazbina i Črna voda
7. Deščevec – izgradnja nogostupa
8. Ulica Vida Ročića – izgradnja nogostupa na dijelu ulice
9. Ulica Vida Ročića kod kbr. 143 – izgradnja autobusnog ugibališta
10. Prilaz Kraljičinom zdencu – rekonstrukcija ulice sa gradnjom nogostupa
11. Mlinovi – rekonstrukcija dijela ulice sa dogradnjom nogostupa
12. Pisuljaki kod kbr. 16 – izgradnja ceste sa potpornim zidom
13. Bidrovečka cesta – nastavak projekta za gradnju nogostupa u etapama
14. Sjevernjak 1-14 – nastavak projekta proširenje ceste sa izgradnjom jednostranog nogostupa u svrhu sigurnosti pješaka. Projekt treba povezati sa projektom rekonstrukcije ulice Gračanski Ribnjak sa dogradnjom nogostupa


               Vezano za traženi popis prijedloga dostavljamo prioritete Gradske četvrti Podsljeme za Program građenja, rekonstrukciju ili sanaciju javnih površina, građevina i uređaja javne namjene, groblja i javne rasvjete: 

1. Nastavak projekta uređivanja javne površine-trga na Šestinskom trgu, k.č.br. 1706, 1707 i 1708, sve k.o. Šestine.
2. Rekonstrukcija dječjeg igrališta na lokaciji Šestinski vijenac 2, sa dogradnjom javne rasvjete – igralište oštećeno prilikom radova na izgradnji novog rotora Šestine
3. Rekonstrukcija dječjeg igrališta u ulici Klinovec – derutno igralište
4. Rekonstrukcija dječjeg igrališta u ulici Markuševečki Popovec kod kbr. 111 – derutno igralište
5. Izgradnja javnih zdenaca:
· Isce 15 (između objekta Mjesnog odbora i dječjeg igrališta)
· dječje igralište kod Tunela
· fitnes vježbalište Šestinski vijenac 2
· javna zelena površina Šestinski trg bb
6. Dogradnja javne rasvjete u ulici Štefanovec – odvojak 104 G-J
7. Dogradnja javne rasvjete u ulici Miholići – odvojak kod kbr. 24C
8. Sanacija rasvjete na sportskom igralištu OŠ Markuševec- PŠ Bačun
9. Zamjena javne rasvjete LED rasvjetom na glavnim ulicama: Šestinska cesta, Mlinovi, Gračanska cesta, Markuševečka cesta


Ad 4. Prijedlog zaključka o zaduživanju Grada Zagreba – davanje mišljenja

Predsjednik upoznaje vijećnike prijedlogom odluke, koji su svi dobili s materijalima za sjednicu. 
Nakon kraće rasprave, Vijeće jednoglasno donosi sljedeći:

Z A K LJ U Č A K

o davanju mišljenja na Prijedlog zaključka o zaduživanju Grada Zagreba

	1.
	Vijeće Gradske četvrti Podsljeme daje pozitivno mišljenje na Prijedlog zaključka o zaduživanju Grada Zagreba. 


	2.
	Ovaj će zaključak biti upućen Stručnoj službi gradonačelnika.


Ad 5. Priprema prioriteta za Plan komunalnih aktivnosti Gradske četvrti Podsljeme za 2022.

Predsjednik upoznaje vijećnike sa dopisom pristiglim od Gradskog ureda za mjesnu samoupravu. Od Vijeća Mjesnih odbora zatražit ćemo popis njihovih prioriteta te nakon toga, na idućoj sjednici Vijeća, usvojiti Prijedlog prioriteta za 2022.


Ad 6. Predlaganje kandidata za suce porotnike Općinskog kaznenog suda u Zagrebu

Predsjednik upoznaje vijećnike sa zahtjevom, koji su svi dobili s materijalima za sjednicu. 
Nakon kraće rasprave, Vijeće jednoglasno donosi sljedeći:

Z A K LJ U Č A K
o prijedlogu kandidata za suce porotnike 
Općinskog kaznenog suda u Zagrebu


	1.
	Vijeće Gradske četvrti Podsljeme predlaže sljedećeg kandidata za suca porotnika Općinskog kaznenog suda u Zagrebu:
1. Anđelko Fijucek, iz Zagreba


	2.
	Vijeće Gradske četvrti Podsljeme predlaže sljedeće kandidate za suce porotnike za mladež:
1. Ljuba Varga, iz Zagreba
2. Gordana Kelava, iz Zagreba




	3.
	Ovaj će zaključak biti upućen Gradskoj Skupštini Grada Zagreba, Odboru za izbor i imenovanja.





Ad 7. Pitanja, prijedlozi i razno

Pero Semren traži da se još jednom pošalje zahtjev Vijeća za uređenjem okretišta Mihaljevac.

Drago Boras pita što je sa radovima na rotoru Šestine?
Predsjednik odgovara kako su radovi u tijeku, ali sporije nego je prvotno očekivano.

Luka Maloča ističe kako postoji potencijalni problem sa ispravnosti vode u ulici Gračansko dolje, ali ViO ne odgovara na poslani dopis.
Također ističe kako dolazi do konstantnog divljanja automobila na parkingu Meridijana te traži da se uputi dopis „Meridijanu“ da osigura parking, a policijskoj upravi da kontrolira događanja u večernjim i noćnim satima.




Sjednica je završena u 9:15 sati.



Zapisnik vodio:

Goran Rogić



KLASA: 026-02/21-001/260
URBROJ: 251-06-11-2-21-2
[bookmark: _GoBack]Zagreb, 21. listopada 2021.

